เดินหาของทานรอบเย็น ร้านข้าวต้มปลาใกล้โรงแรมเจริญธานี ฝั่งทางไปตึกคอมนะคะ
ร้านเล็กๆริมถนน อาจจะหาที่จอดยากสักนิด แต่หลัง6 โมงเย็นจอดริมถนนได้
โต๊ะที่นั่งอยู่ริมถนน มีอยู่ประมาณ 4-5โต๊ะ หน้าร้านก็เป็นที่ปรุงอาหารเลย 

เมนูของร้านมีหลากหลาย ข้าวต้ม ,ไป่กุ้ยเต้ ,ต้มยำ , สุกี้ มีให้เลือกทั้ง หมู ปลา กุ้ง ปลาหมึก

ตอนมาทานไม่มีลูกค้าเลยรอไม่นานค่ะ สั่งไม่นานก็มาเสิร์ฟ เขาเขียนป้ายตัวใหญ่เลยว่าร้านนี้ไม่ใส่ผงชูรส ^^ 
สั่ง 3 เมนู มาทาน
1. ข้าวต้มปลา (40฿) เนื้อปลาสดดีค่ะให้เนื้อปลาเยอะทีเดียว ข้าวต้มรสชาติเผ็ดร้อนพริกไทยดีค่ะ ปริมาณอาหาร รสชาติ ถือว่าคุ้มค่าคุ้มราคาค่ะ
2. สุกี้แห้งหมู ชามใหญ่แต่ปริมาณสุกี้ไม่เยอะมาก แต่เนื้อหมูให้เยอะทีเดียวค่ะ รสชาติกลางๆถือว่าโอเค
(ร้านนี้เขามีน้ำจิ้มเต้าเจี้ยวที่ไว้ทานกับเนื้อปลา และน้ำจิ้มสุกี้ ใส่ขวดบีบไว้ให้ที่โต๊ะ สะดวกดีไม่ต้องมาขอเติมน้ำจิ้มกันเรื่อยๆ)
3. ต้มยำปลาน้ำข้น 60฿ ชามโต แต่ปริมาณต้มยำสักครึ่งชาม สั่งเนื้อปลาล้วนๆ เนื้อปลาร้านนี้ดีค่ะ รสชาติดีอร่อย น้ำต้มยำรสชาติเปรี้ยวนำ ซดน้ำร้อนๆนี่ อร่อยใช้ได้เลยค่ะ